Nietospensaat

Nietospensaat (Deutzia) on hortensiakasvien heimoon kuuluva kasvisuku. Nietospensaat ovat läheistä sukua jasmikkeille (Philadelphus), ja eräät suvun lajit ovat suosittuja koristekasveja. == Ulkonäkö ja koko == Nietospensaat ovat kesävihantia, tavallisesti pystykasvuisia pensaita, joilla on pyöreät oksat. Oksat ovat tavallisesti onttoja tai hohkaisia. Kuori on ohut ja pitkittäin halkeileva. Silmut ovat 3–7 millimetriä pitkiä, soikeita tai pitkähköjä, joskus nelikulmaisia ja kaikki suunnilleen samankokoisia; silmusuomut ovat teräväkärkisiä. Lehtisuonet ovat V:n muotoisia ja niissä on jälkiä kolmesta lehtisuonikimpusta. Vastakkaiset lehdet ovat lyhytvartisia, soikeita-peitsimäisiä, hammaslaitaisia; hampaat osoittavat lehden kärkeen. Lehden molemmat puolet ovat tähtikarvaisia; korvakkeet puuttuvat. Nietospensaiden kukkien halkaisija on 1–2,5 senttimetriä. Kukat ovat järjestäytyneet terttu- tai huiskilomaisiin kukintoihin lyhyiden, lehtevien sivuversojen kärkiin; yhdessä kukinnossa on muutamasta 25:een kukkaan. Verhiö on kellomainen ja viisilohkoinen. Viisi kattotiilimäistä tai saranallista terälehteä ovat lastamaisia tai munanmuotoisia, valkoisia-vaaleanpunaisia. 10–15 hedettä ovat terälehtiä lyhyempiä; ponnet ovat naskalimaisia tai soikeita, loppupäässä haaroittuvia. Vartalot eivät ole kasvaneet yhteen. Kehänalainen sikiäin on 3–5-lohkoinen; siemenaiheet ovat poikittaisia. Hedelmä on kota. Lukuisat, 0,5–3 millimetriä pitkät siemenet ovat siivekkäitä. Nietospensaiden kromosomiluvut ovat n = 13, 26, 39, 52 ja 65. == Levinneisyys == Nietospensaiden levinneisyysalue on hajanainen ja ulottuu Meksikosta Aasian (mm. Korea, Japani, Taiwan, Filippiinit, Kiina) kautta Himalajalle. Suvun monimuotoisuuskeskus on Kiinassa. == Luokittelu == pienoiskuva|Deutzia gracilis 'Chardonay Pearls' pienoiskuva|Deutzia parviflora Suvun kuvasi ensimmäisenä ruotsalainen kasvitieteilijä Carl Peter Thunberg vuonna 1781. Tieteellinen sukunimi Deutzia on annettu suvulle hollantilaisen raatimiehen ja Thunbergin tukijan Johann von der Deutzin (1743–1788) kunniaksi. === Lajeja === Sukuun kuuluu kaikkiaan noin 60 lajia, jotka ryhmitellään kolmeen sektioon (Neodeutzia, Mesodeutzia ja Deutzia), kuuteen alasektioon ja kuuteentoista sarjaan. Plantlistin mukaan sukuun kuuluvat seuraavat lajit: * Deutzia albida Batalin: Kasvaa luonnonvaraisena Gansun maakunnan eteläosissa ja mahdollisesti Shaanxissa. * Deutzia aspera Rehder: Kotoisin Tiibetistä ja Yunnanista. * Deutzia baroniana Diels: Kotoisin Hebeistä, Henanista, Jiangsusta, Liaoningista, Shaanxista, Shandongista ja Shanxista. * Deutzia bhutanensis Zaik.: Nimensä mukaisesti kotoisin Bhutanista. * Deutzia bomiensis S.M.Hwang: Kotoisin Etelä-Tiibetistä. * Deutzia breviloba S.M.Hwang: Kotoisin Sichuanista, jossa kasvaa 1200–3100 metrin korkeudella merenpinnasta. * Deutzia bungoensis Hatus.: Kotoisin Kyushulta. * Deutzia calycosa Rehder: Jakautuu kolmeen muunnokseen; kasvaa Lounais-Sichuanissa ja Yunnanissa 1400–3000 metrin korkeudella merenpinnasta. * Deutzia cinerascens Rehder: Kotoisin läntisestä Guizhousta. * Deutzia compacta Craib: Kotoisin Sichuanista ja Yunnanista, joissa kasvaa 2000–4200 metrin korkeudella merenpinnasta. * Deutzia coriacea Rehder: Kotoisin Itä-Sichuanista. * Deutzia corymbosa R.Br. ex G.Don: Kotoisin Intiasta, Nepalista, Bhutanista ja Pohjois-Myanmarista. * Deutzia crassidentata S.M.Hwang: Kotoisin Sichuanista, jossa kasvaa 2000–2300 metrin korkeudella merenpinnasta. * Deutzia crassifolia Rehder: Kotoisin Tiibetistä ja Sichuanista, joissa kasvaa 1700–2400 metrin korkeudella merenpinnasta. * Isonietospensas (Deutzia crenata Siebold & Zucc.): Alkujaan kotoisin Japanista. * Deutzia cymuligera S.M.Hwang: Kotoisin Itä-Sichuanista. * Deutzia discolor Hemsl.: Kotoisin Gansusta, Henanista, Hubeista, Shaanxista ja Sichuanista. * Deutzia esquirolii (H.Lév.) Rehder: Kotoisin Guizhousta. * Deutzia faberi Rehder: Kotoisin Zhejiangista. * Deutzia floribunda Nakai * Kaljunietospensas (Deutzia glabrata Kom.): Jakautuu kahteen muunnokseen; kotoisin Kiinasta, Koreasta ja Venäjältä. * Deutzia glauca W.C.Cheng: Kaksi muunnosta, jotka kasvavat Anhuisasa, Henanissa, Hubeissa, Jiangxissa, Zhejiangissa ja mahdollisesti Fujianissa. * Deutzia glaucophylla S.M.Hwang: Kotoisin Tiibetistä ja Sichuanista, joissa kasvaa 200–2500 metrin korkeudella merenpinnasta. * Deutzia glomeruliflora Franch.: Kotoisin Sichuanista ja Yunnanista, joissa kasvaa 200–3600 metrin korkeudella merenpinnasta. * Sironietospensas (Deutzia gracilis Siebold & Zucc.): Alkujaan kotoisin Japanista. * Deutzia grandiflora Bunge: Kotoisin Kiinasta. * Deutzia hatusimae H.Ohba, L.M.Niu & Minamit. * Deutzia henryi Rehder * Deutzia heterophylla S.M.Hwang: Kotoisin Lounais-Sichuanista. * Deutzia hookeriana (C.K.Schneid.) Airy Shaw: Kotoisin Bhutanista, Sikkimistä ja Kiinasta, mahdollisesti myös Myanmarista. * Deutzia hypoglauca Rehder: Jakautuu kahteen muunnokseen; kotoisin Gansusta, Hubeista, Shaanxista ja Sichuanista. * Deutzia longifolia Franch.: Jakautuu kahteen muunnokseen. Kotoisin Gansusta, Guizhousta, Sichuanista ja Yunnanista, joissa kasvaa 1800–3200 metrin korkeudella merenpinnasta. * Deutzia macrantha Hook.f. & Thomson * Deutzia maximowicziana Makino: Kotoisin Honshulta ja Shikokulta. * Deutzia mexicana Hemsl. * Deutzia mollis Duthie: Kotoisin Länsi-Hubeista. * Deutzia monbeigii W.W.Sm.: Kotoisin Xizanista, Sichuanista ja Yunnanista, joissa kasvaa 2000–3000 metrin korkeudella merenpinnasta. * Deutzia muliensis S.M.Hwang: Kotoisin Sichuanista. * Deutzia multiradiata W.T.Wang: Kotoisin Kaakkois-Sichuanista. * Deutzia nanchuanensis W.T.Wang: Kotoisin Kaakkois-Sichuanista ja Koillis- Yunnanista. * Deutzia naseana Nakai * Deutzia ningpoensis Rehder: Kotoisin Anhuista, Fujianista, Hubeista, Jiangxista, Shaanxista ja Zhejiangista. * Deutzia oaxacana Zaik.: Kotoisin Meksikosta. * Deutzia obtusilobata S.M.Hwang: Kotoisin Länsi-Sichuanista. * Deutzia occidentalis Standl.: Jakautuu kolmeen muunnokseen; kasvaa Kiinassa, Koreassa ja Venäjällä. * Deutzia ogatai Koidz. * Deutzia ovalis Fedde * Deutzia paniculata Nakai * Sorjanietospensas (Deutzia parviflora Bunge) * Deutzia pilosa Rehder: Kotoisin Gansusta, Guizhousta, Sichuanista, Yunnanista ja mahdollisesti Shaanxista. * Deutzia pringlei C.K.Schneid. * Deutzia pulchra S.Vidal: Kotoisin Filippiineiltä ja Taiwanista. * Deutzia purpurascens (Franch. ex L.Henry) Rehder: Kotoisin Intiasta, Myanmarista ja Chinaundista, joissa kasvaa 2600–3500 metrin korkeudella merenpinnasta. * Deutzia rehderiana C.K.Schneid.: Kotoisin Guizhousta, Sichuanista ja Yunnanista. * Deutzia rubens Rehder: Kotoisin Gansusta, Hubeista, Shaanxista ja Sichuanista, joissa kasvaa 2100–3000 metrin korkeudella merenpinnasta. * Komeanietospensas (Deutzia scabra Thunb.) * Deutzia schneideriana Rehder: Kotoisin Anhuista, Gansusta, Hubeista, Hunanista, Jiangxista ja mahdollisesti Zhejiangista. * Deutzia setchuenensis Franch.: Jakautuu kolmeen muunnokseen; kotoisin Fujianista, Guangdongista, Guangxista, Guizhousta, Hubeista, Hunanista, Jiangxista, Sichuanista ja Yunnanista. * Deutzia setifera Zaik.: Kotoisin Yunnanista. * Deutzia silvestrii Pamp.: Kotoisin Hubeista. * Deutzia squamosa S.M.Hwang: Kotoisin Etelä-Sichuanista. * Deutzia staminea R.Br. ex Wall.: Kasvaa Bhutanissa, Kashmirissa, Nepalissa, Sikkimissä ja Kiinassa 2000–3000 metrin korkeudella merenpinnasta. * Deutzia subulata Hand.-Mazz.: Kotoisin Sichuanista ja Yunnanista, joissa kasvaa 2000–2500 metrin korkeudella merenpinnasta. * Deutzia taibaiensis W.T.Wang ex S.M.Hwang: Kotoisin Gansusta ja Shaanxista. * Deutzia taiwanensis (Maxim.) C.K.Schneid.: Kasvaa Taiwanilla 300–2500 metrin korkeudella merenpinnasta. * Deutzia uniflora Shirai: Kotoisin Honshun länsiosista. * Deutzia wardiana Zaik.: Kotoisin Intiasta ja Tiibetistä. * Deutzia yaeyamensis Ohwi: Kotoisin Riukiusaarilta. * Deutzia yunnanensis S.M.Hwang: Kotoisin Yunnanin luoteisosista. * Deutzia zentaroana Nakai: Kotoisin Japanista. * Deutzia zhongdianensis S.M.Hwang: Kasvaa Luoteis- Yunnanissa 2100–3500 metrin korkeudella merenpinnasta. == Käyttö == Nietospensaita kasvatetaan usein koristepensaina valkoisten kukkiensa vuoksi. Puutarhakäyttöön on jalostettu useita lajikkeita ja risteymiä, joista osa on kerrannaiskukkaisia. Esimerkiksi sulonietospensas (Deutzia × lemoinei) on lajien Deutzia gracilis ja Deutzia parviflora risteytys, kun taas tarhanietospensas (Deutzia × hybrida) tulee lajeista Deutzia discolor ja Deutzia longifolia. Lajien tunnistaminen voi olla vaikeaa, koska monet nimellä Deutzia scabra myytävät kasvit kuuluvat tosiasiassa lajiin Deutzia crenata tai sen risteymiin. == Aiheesta muualla == *Laji.fi: Nietospensaat (Deutzia) *United States Department of Agriculture (USDA): Deutzia *Flora of China: Deutzia Luokka:Hortensiakasvit